Тут, у Якушоўцы, прайшлі падлеткавыя і юнацкія гады Вікенція, менавіта так, першым з двух імёнаў, дадзеных пры ўніяцкім хросце, называлі яго ў сямі, так ён падпісваў дакументы (паглядзіце пратаколы следчай камісіі, што ў Віленскім гістарычным архіве). У ціхую бацькоўскую Якушоўку вяртаўся ён у студэнцкія гады, тут працаваў з бацькамі на гаспадарцы пасля заканчэння універсітэта, сюды вяртаўся ў думках і лістах.